
Ehitusloa andmine (Linda tn 10 // 20)
1. ASJAOLUD JA MENETLUSE KÄIK

21.12.2022 ehitisregistri elektroonilisse keskkonda laekus läbivaatamiseks ehitusloa taotlus nr  2211271/34172 Linda tn 10 // 20 kinnistutel vedelgaasipaigaldise rajamiseks koos ehitusprojektiga  „369_TN_GV“, peaprojekteerija Vedelgaas OÜ. 
Ehitusloa menetlusse nr 342057 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Linnamajandusamet, Tarbijakaitse ja Tehnilise Järelevalve Amet, Keskkonnaamet, Päästeameti Ida päästekeskus, AS Gaasivõrk, OÜ VKG Elektrivõrgud. Kõnealused menetlusosalised esitasid oma kooskõlastused ja nõusolekud.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

17.04.2023 lõplikult kõrvaldatud puudustega ehitusprojekti uus versioon “369_TN_GV_v04“ on ehitisregistri keskkonnas projekteerija poolt taasesitatud.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. 

Antud juhul kuulub kavandatav tegevus KeHJS § 6 lg 2 p 16 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 12 p 1 vähemalt 100-tonnise kogumahutavusega gaasihoidla rajamine või laiendamine ja kasutamine, kuna antud juhul kavandatakse kaks vedelgaasi mahutid mahtuvusega 9,15 m3)  ning seetõttu eelhinnangut vastavalt KeHJS § 6 lg 2´3 ei anta“.
28.04.2023 kõik kaasatud menetlusosalejad  kooskõlastasid ehitusloa eelnõu.
Tarbijakaitse ja Tehnilise Järelevalve Amet kooskõlastas „tingimisi“ märkusega: „Antud paigaldis peab enne kasutusele võtmist läbima kasutusele võtule eelneva auditi“.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3. OTSUS

3.1. Anda ehitusluba Linda tn 10 // 20 kinnistutel vedelgaasipaigaldise rajamiseks vastavalt ehitusprojektile  „369_TN_GV_v04“, peaprojekteerija Vedelgaas OÜ. 
3.2. Jätta  algatamata Linda tn 10 // 20 kinnistutel vedelgaasipaigaldise rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.
3.3. Kohustada ehitustööde tellijat tagada märkuse täitmine, mis on käesoleva korralduse  punktis 1 esitatud Tarbijakaitse ja Tehnilise Järelevalve Ameti poolt  ning ehitusloal loetletud märkused.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                                Üllar Kaljuste
      Linnapea                                                                                  Linnasekretär  
